stanford-oval/wikipedia huggingface dataset:
Vähäjärvi (Kuru, Anttilanperä)
Maantietoa

Järven pinta-ala on 14,3 hehtaaria ja se on 550 metriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Puntasojan valuma-alueeseen (35.358) se kuuluu. Järven vedenpinnan korkeus on 184,7 metriä mpy.
UNRWA

| UNRWA> Yhdistyneiden Kansakuntien avustusjärjestö Palestiinan pakolaisille Lähi-idässä |
| --- | --- |

Perustettu:  8. joulukuuta 1949
Tyyppi:  YK-ohjelma
Päämaja:  Amman, Jordania
Toiminta-alue:   Gazan kaista  Länsiranta  Libanon  Syyria 
Pääsihteeri:  Philippe Lazzarini
Aiheesta muualla
Sivusto
Infobox OKNimi-testi OK: 
UNRWA  (engl. United Nations Relief and Works Agency for Palestine Refugees in the Near East) on 8. joulukuuta 1949 perustettu Yhdistyneiden kansakuntien järjestö, jonka vastuulla ovat palestiinalaiset pakolaiset. UNRWA aloitti toimintansa 1. toukokuuta 1950.
UNRWA on yksi Yhdistyneiden kansakuntien suurimmista ohjelmista. UNRWA tarjoaa avustus-, terveys- ja koulutusapua palestiinalaispakolaisille, jotka menettivät sekä kotinsa että toimeentulonsa Israelin–Palestiinan konfliktissa 1948.
UNRWA:n työntekijöistä 99 % on palestiinalaisia.
Alun perin apuun oikeutettuja palestiinalaispakolaisia oli noin 500 000. Vuonna 2024 määritelmän mukaisia pakolaisia on noin 5,9 miljoonaa. Luku sisältää alkuperäisten pakolaisten lapset.
UNRWA palvelee vain Palestiinan pakolaisia. Toinen YK:n pakolaisjärjestö  UNHCR, joka myös perustettiin vuonna 1950, vastaa kaikista muista pakolaisista.
Historia

UNRWA aloitti toimintansa vuonna 1950, ja sen päämaja oli alun perin Beirutissa, Libanonissa, mutta se siirrettiin Wieniin, Itävaltaan, vuonna 1978. Vuonna 1996 yleiskokous siirsi viraston Gazan alueelle osoittaakseen yleiskokouksen sitoutumista arabien ja Israelin rauhanprosessiin.
Pakolaismääritelmä

UNRWA:n toiminnallisen määritelmän mukaan Palestiinan pakolaiset ovat ihmisiä, joiden "normaali asuinpaikka" oli Palestiina kesäkuun 1946 ja toukokuun 1948 välillä, ja jotka menettivät sekä kotinsa että toimeentulonsa vuoden 1948 arabien ja israelilaisten konfliktin seurauksena. Palestiinalaispakolaisten miespuolisten jälkeläiset ovat oikeutettuja rekisteröitymään Palestiinan pakolaisiksi. Laajennus koskemaan lapsia vastaa PLO:n peruskirjassa vuonna 1964 annettua palestiinalaisen määritelmää.
Toiminta

UNRWA on YK:n suurin operaatio Lähi-idässä ja sillä on toimintaa Jordaniassa, Libanonissa, Syyriassa, Länsirannalla ja Gazan kaistalla. UNRWA tarjoaa leirejä, ruokaa, vaatteita, kouluja, ammatillista koulutusta ja terveysklinikoita. UNRWA toimii yhteistyössä Maailman terveysjärjestön, Unicefin, UNFPA:n ja Unescon kanssa.
Toiminta > Olosuhteet

Kolmannes pakolaisista asuu Länsirannalla ja Gazassa. Vajaa kolmannes asuu Jordaniassa 17 % Syyriassa ja Libanonissa ja loput 15 %  muissa arabimaissa tai lännessä. Noin miljoonalla Palestiinan pakolaisella ei ole muuta henkilöllisyyspaperia kuin UNRWA:n myöntämä henkilökortti.
UNRWA:n mukaan Palestiinan pakolaiset elävät jatkuvan kriisin oloissa, jota luonnehtii köyhyys aina ruoan puutteeseen asti. Nuorten työttömyys on erittäin korkea ja toimeentulon vaikeudet ovat sääntönä. Pakolaisten uhkana ovat myös aseelliset konfliktit.
Toiminta > Jäsenvaltiot

UNRWA:n neuvoa-antavan komission jäseniä ovat seuraavat valtiot.
| Jäsenvaltio | Vuosi |
| --- | --- |
 Australia: 2005
 Belgia: 1953
 Brasilia: 2014
 Kanada: 2005
 Tanska: 2005
 Egypti: 1949
 Suomi: 2008
 Ranska: 1949
 Saksa: 2005
 Irlanti: 2008
 Italia: 2005
 Japani: 1973
 Jordania: 1949
 Kazakstan: 2013
 Kuwait: 2010
 Libanon: 1953
 Luxemburg: 2012
 Alankomaat: 2005
 Norja: 2005
 Qatar: 2018
 Saudi-Arabia: 2005
 Espanja: 2005
 Ruotsi: 2005
 Sveitsi: 2005
 Syyria: 1949
 Turkki: 1949
 Yhdistyneet arabiemiraatit: 2014
 Yhdistynyt kuningaskunta: 1949
 Yhdysvallat: 1949
Rahoitus

UNRWA:n toimintaa rahoitetaan jäsenmaiden hallitusten vapaaehtoisilla maksuilla. Kuten edeltäjänsä, YK:n Lähi-idän palestiinalaispakolaisten avustuskeskus, se oli alun perin suunniteltu väliaikaiseksi järjestöksi. Yleiskokous on jatkuvasti uusinut sen toimeksiantoa joka kolmas vuosi.
UNRWA:n vuotuinen budjetti vuonna 2021 oli hieman yli miljardi dollaria.  Noin 90 % varoista tulee YK:n jäsenvaltioilta, Euroopan unionilta ja näiden yksittäisiltä jäsenvaltioilta. Vuonna 2019 noin 58 % vuosibudjetista tuli Euroopan unionilta. Suomen maksuosuus oli noin kymmenen miljoonaa dollaria, mikä teki siitä 17. suurimman rahoittajan. Kahdenkymmenen suurimman rahoittajan joukossa oli kolme muslimimaata; Saudi-Arabia, Turkki ja Qatar, joiden maksuosuus oli yhteensä 67 miljoonaa dollaria.
Kansainväliset suhteet > Israel ja UNRWA

Israel on syyttänyt UNRWA:ta Israelin vastaisesta kiihottamisesta, minkä UNRWA on kiistänyt. Israelin mukaan UNRWA:n apua ohjataan Hamasille ja että se ylläpitää ja opettaa kouluissaan Israelin vastaista vihaa. Kiista on heikentänyt Israelin ja YK:n välisiä suhteita. Vuonna 2017 Israelin pääministeri Benjamin Netanjahu ehdotti, että UNRWA pitäisi yhdistää YK:n pakolaisjärjestö UNHCR:ään. Netanjahun mukaan UNRWA tekee palestinalaisten pakolaisongelmasta ikuisen. UNRWA:n mukaan pakolaiskriisin ikuisuus johtuu osapuolten kyvyttömyydestä ratkaista konfliktia.
Israelin knesset järjesti tammikuuta 2024 kokouksen, jossa keskusteltiin Israelin suhteista UNRWA:han. Israelilaisten poliitikkojen mukaan UNRWA on muutettava. Eri mielipiteiden mukaan järjestö on uudistettava tai sille tarvitaan kansainvälinen valvontaelin, tai Israelin on kokonaan katkaistava suhteensa siihen tai koko järjestö on tuhottava. Israelin pääministeri Benjamin Netanyahun mukaan UNRWA on lakkautettava ja sen tehtävät siirrettävä UNHCR:lle.
Kansainväliset suhteet > Yhdysvallat ja UNRWA

Yhdysvallat on perinteisesti ollut järjestön suurimpia rahoittajia. Yhdysvallat vähensi järjestön rahoitusta puoleen Donald Trumpin presidentinkaudella.  Trumpin mukaan palestiinalaiset eivät halua neuvotella rauhasta Israelin kanssa, joten Yhdysvaltain ei voi odottaa jatkavan tukiaan. Järjestön tuki palautettiin lähes kokonaan Joe Bidenin kaudella.
Yhdysvaltain rahoituksen ehdoksi asetettiin useita uudistuksia UNRWA:n toimintaan. Nämä uudistukset sisältävät antisemitismin ja kiihottamisen torjunnan opetussuunnitelmissa, henkilökunnan puolueettomuuden varmistamisen ja sen, ettei UNRWA:n tiloja tai henkilökuntaa käytetä terrorijärjestöjen toimintaan.
Skandaalit

UNRWA on kohdannut useita skandaaleja. Vuoden 2014 Gazan sodan aikana löydettiin raketteja UNRWA:n kouluista, ja ainakin yhdessä tapauksessa ne palautettiin Hamasille.
Vuonna 2019 UNRWA:n johtaja erosi korruptiosta ja huonosta hallinnosta, mukaan lukien vallan väärinkäytöstä ja toisinajattelun tukahduttamisesta järjestössä, esitettyjen syytösten vuoksi. Korruptioskandaali ilmeni UNRWA:n eettisen toimiston vuotaneessa luottamuksellisessa raportissa. Skandaalin seurauksena UNRWA:n apulaispäällikkö Sandra Mitchell ja esikuntapäällikkö Hakam Shahwan erosivat.
Skandaalit > Osallisuus Hamasin terrori-iskuihin

UNRWA joutui tammikuussa 2024 kriisiin Israelin syytettyä joidenkin sen työntekijöiden osallisuudesta Hamasin lokakuussa 2023 tekemiin terrori-iskuihin. Syytökset ovat johtaneet useiden työntekijöiden erottamiseen. Yhdeksän maata keskeytti järjestön rahoituksen. UNRWA:n pääsihteeri Philippe Lazzarini on ilmoittanut käynnistäneensä tutkimuksen asiasta ja YK:n pääsihteeri António Guterres on ilmoittanut, että kaikki terroritekoihin sekaantuneet YK:n työntekijät joutuvat vastuuseen.
UNRWA:lla oli 13 000 työntekijää Gazassa. Israelin mukaan 12 sen työntekijää on osallistunut Hamasin iskuun lokakuun 7. päivänä. Israel tai UNRWA eivät täsmentäneet mistä mistä syytöksissä on kyse.
Skandaalit > Opetussuunnitelmien ongelmat

UNRWA:n opetussuunnitelmassa on havaittu useita ongelmia. Palestiinalaisia oppikirjoja, joita käytetään UNRWA:n kouluissa on arvosteltu antisemitismistä ja kiihottamisesta kansanryhmää vastaan. Kesäkuussa 2021 Euroopan unionin rahoittamassa Georg Eckert-instituutin oppikirjatutkimuksessa havaittiin, että opetusmateriaaleissa on vihamielisiä asenteita juutalaisia ja juutalaisiin liittyviä ominaisuuksia kohtaan, ja ne viittaavat juutalaisvastaisten ennakkoluulojen tietoiseen ylläpitämiseen. UNRWA:n päätiedottajan Tamara Alrifain mukaan UNRWA ei muuta opetussuunnitelmia, vaan käyttää isäntävaltion oppikirjoja. Alrifain mukaan oppikirjoissa on kohtia, jotka eivät ole YK:n normien mukaisia.
Skandaalit > Yhteydet Hamasiin

UNRWA:n toiminnan puolueettomuutta on pidetty kyseenalaisena, sillä melkein kaikki UNRWA:n työntekijät on palestiinalaispakolaisia. Lukuisten UNRWA:n työntekijöiden on todettu olevan yhteydessä Hamasiin. Monet ovat jakaneet sosiaalisessa mediassa väkivaltaista ja antisemitististä sisältöä. Muun muassa 7 opettajaa on pidätetty virantoimituksesta tutkinnan ajaksi. UNRWA:n työntekijöillä ei saa olla virallista asemaa Hamasissa. Rajanveto Hamasin toimintaan osallistumisessa yksityisesti on ollut epäselvä.
Skandaalit > Rahoituksen keskeyttäminen skandaalien vuoksi

Kolme suurta eurooppalaista rahoittajaa ilmoitti muutaman päivän kuluessa korruptioskandaalin 2019 julkaisusta keskeyttäneensä UNRWA:n rahoittamisen. Rahoituksen keskeyttivät Sveitsi, Alankomaat ja Belgia. Kuukautta myöhemmin myös Uusi-Seelanti keskeytti UNRWA:n rahoituksen.
Useat länsimaat, kuten Yhdysvallat, Kanada, Yhdistynyt kuningaskunta ja Saksa ilmoittivat tammikuussa 2024 keskeyttävänä UNRWA:n rahoituksen, kun joukkoon sen työntekijöitä kohdistui epäilyjä osallistumisesta terroristijärjestö Hamasin iskuun Israeliin 7. lokakuuta 2023. Myös Alankomaat, Italia ja Suomi keskeyttivät rahoituksensa. Norja ilmoitti jatkavansa taloudellista tukea odottaen tutkinnan tuloksia. UNRWA:n johtaja Lazzarini kritisoi rahoituksen keskeyttämistä.
Hallinto ja henkilöstö

UNRWA:n palkkalistoille kuuluu lähes 28 000 henkilöä, joista 99 % on Palestiinan pakolaisia. UNRWA:n kouluissa on yli puoli miljoonaa oppilasta, terveyspalveluissa on vuosittain 8,4 miljoonaa kävijää, sosiaalipalvelujen käyttäjiä on vuosittain lähes 300 000.
Hallinto ja henkilöstö > Pääsihteerit

YK:n pääsihteeri nimittää YK:n neuvoa-antavan komission hyväksynnällä sen pääjohtajan, joka on ainoa YK:n järjestön johtaja, joka raportoi suoraan yleiskokoukselle. Seuraavat henkilöt ovat toimineet UNRWA:n pääsihteereinä:
1950–1951: Howard Kennedy
1951–1953: John B. Blandford
1954–1958: Henry Richardson Labouisse
1958: vt. Leslie J. Carver
1959–1963: John H. Davis
1964–1971: Laurence Michelmore
1971–1977: John Shaw Rennie
1977–1979: Thomas W. McElhiney
1979–1985: Olof Rydbeck
1985–1991: Giorgio Giacomelli
1991–1996: Ilter Turkmen
1996–2005: Peter Hansen
2005–2010: Karen AbuZayd
2010–2013: Filippo Grandi
2013–2019: Pierre Krähenbühl
2019–2020: Christian Saudners
2020– Philippe Lazzarini
Aiheesta muualla

Wikimedia Commonsissa on kuvia tai muita tiedostoja aiheesta .
UNRWA
UNRWA:n toimintakenttä 2017
Vuohennokat

| Vuohennokat |
| --- | --- |
 Isovuohennokka (Scutellaria altissima)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Lamiales
Heimo::  Huulikukkaiskasvit Lamiaceae
Suku::  Vuohennokat Scutellaria  L.
Katso myös
   Vuohennokat Wikispeciesissä   Vuohennokat Commonsissa 
Infobox OKNimi-testi OK: 
Vuohennokat (Scutellaria) on kasvisuku huulikukkaiskasvien heimossa. Siihen kuuluu vähintään 350 lajia, joita kasvaa koko maailmassa.
Vuohennokkalajeja

piippuvuohennokka (Scutellaria adenostegia)
alppivuohennokka (Scutellaria alpina)
isovuohennokka (Scutellaria altissima)
baikalinvuohennokka (Scutellaria baicalensis)
kynttelikkövuohennokka (Scutellaria columnae)
huonevuohennokka (Scutellaria costaricana)
luhtavuohennokka (Scutellaria galericulata)
keihäsvuohennokka (Scutellaria hastifolia)
hopeavuohennokka (Scutellaria incana)
rohtovuohennokka (Scutellaria lateriflora)
pikkuvuohennokka (Scutellaria minor)
keltavuohennokka (Scutellaria orientalis)
punavuohennokka (Scutellaria rubicunda)
Vuohennokat Suomessa

Suomessa kasvaa kaksi luonnonvaraista vuohennokkalajia. Luhtavuohennokka on yleinen luhtarantojen kasvi koko maassa paitsi aivan Pohjois-Lapissa. Keihäsvuohennokkaa, joka eroaa luhtavuohennokasta lehden tyven muodossa, tavataan Etelä- ja Lounais-Suomen rannikolla.
Aiheesta muualla

Finto: Kassu – Kasvien suomenkieliset nimet: Vuohennokat (Scutellaria)
Suomen Lajitietokeskus: Vuohennokat – Scutellaria
Tabunovin koulu

Koulurakennus ennen purkamistaan.
Tabunovin koulu oli Helsingissä vuosina 1864–1958 toiminut venäjänkielinen koulu.  Se toimi Mannerheimintien ja Lönnrotinkadun kulmatalossa, jonka kauppias Nikifor Tabunov (1803/1804–1868) myi Helsingin ortodoksiselle seurakunnalle vuonna 1863. Alakoulun lisäksi rakennuksessa toimivat aluksi myös venäjänkielinen poikalyseo Aleksanterin kimnaasi ja tyttölyseo Marian kimnaasi, jotka muuttivat myöhemmin omiin koulutaloihinsa. Tabunovin koulua ylläpiti alkuaan Venäjän valtio, mutta koska seurakunta omisti rakennuksen, koulun johtosääntöön tehtiin sopimus, jonka mukaan talo palautuisi seurakunnalle koulutoiminnan lakatessa. Suomen itsenäistyttyä 1917 Venäjän valtion omaisuus takavarikoitiin, mutta ortodoksinen seurakunta sai sopimuksen nojalla talonsa takaisin vuonna 1920 ja jatkoi koulun toimintaa. Itsenäisyyden aikana se toimi pelkästään kansakouluna, sillä venäläisistä lyseoista ei enää päässyt Suomen yliopistoihin.
Tabunovin koulun toimintaa jatkoi vuodesta 1930 Helsingin venäläinen lyseo ja vuodesta 1955 Helsingin Suomalais-venäläinen koulu. Tabunovin koulun vanhaan rakennukseen Mannerheimintiellä asettui vuonna 1927 Helsingin suomalainen yksityislyseo eli ”Jyllan”, josta tuli myös suosittu Helsingin venäläisten perheiden keskuudessa, koska sitä sijaintinsa vuoksi pidettiin Tabunovin koulun seuraajana. Rakennus purettiin vuonna 1958 ortodoksisen seurakunnan rakennuttaman liiketalon tieltä.
Vestnes

Vestnes on kunta Møren ja Romsdalin läänissä Norjassa. Vuoden 2024 alussa Vestbyn kunnassa oli 7 147 asukasta.
Kuntakeskus Vestnesin lisäksi kunnassa sijaitsevat Tomran, Vikebuktin, Fiksdalin ja Tresfjordin taajamat.
Media

Paikallislehti Vestnesavisa ilmestyy kerran viikossa.
Kuvia

Vestnesin kirkko
Vestnesin maisemaa
Kunnan asukasluku vuosina 1951–2010.
Tunnettuja henkilöitä

Jakob Kjersem (1925–2009), kestävyysjuoksija
Aiheesta muualla

Kunnan kotisivu (norjaksi)
Kuvia tai muita tiedostoja aiheesta Vestnes Wikimedia Commonsissa
Møren ja Romsdalin läänin kunnat
Aukra
Aure
Averøy
Fjord
Giske
Gjemnes
Hareid
Herøy
Hustadvika
Kristiansund
Molde
Rauma
Sande
Smøla
Stranda
Sula
Sunndal
Surnadal
Sykkylven
Tingvoll
Ulstein
Vanylven
Vestnes
Volda
Ørsta
Ålesund
Norjan läänit | Norja
Vindictus

| Vindictus |
| --- | --- |

Kehittäjä:  DevCAT Studio
Julkaisija:  Nexon Corporation
Jakelija:  Steam
Pelimoottori:  Source
Julkaistu:  2010
Lajityyppi:  massiivinen monen pelaajan verkkoroolipeli ja tietokoneroolipeli
Pelimuoto:  moninpeli ja yksinpeli
Ikäluokitus:  ESRB: Teini-ikäisille 
Alusta:  Microsoft Windows ja IBM PC -yhteensopivat
Jakelumuoto:  Digitaalinen jakelu
Lisää peliartikkeleitaVideopelien teemasivulla
Vindictus on devCATin kehittämä kehittämä toimintapeli, jonka on julkaissut Nexon Corporation. Peli on ilmaispeli massiivinen monen pelaajan verkkoroolipeli (MMORPG), joka käyttää Source-pelimoottoria.
Pelaaminen

Vindictuksessa on seitsemän pelattavaa hahmoa: Evie, Fiona, Lann, Karok, Kai, Vella ja Arisha. Pelin tapahtumat perustuvat Vindictus-fantasiamaailmaan Colhen-kaupunkiin, josta pääsee kenttiin taistelemaan hirviöitä vastaan.
Aiheesta muualla

Tietoa Vindictuksesta (englanniksi)
Walter Ray Williams Jr.

Walter Ray Williams Jr.
Walter Ray Williams Jr. on yhdysvaltalainen ammattilaiskeilaaja. Hän on tienannut uransa aikana (vuoteen 2008 saakka) yli 4 000 000 $. Hän on voittanut useita PBA- sekä Masters-turnauksia. Hän on myös voittanut kuudesti MM-kultaa.
Ura

Williams on valittu 7 kertaa vuoden PBA-pelaajaksi (1986, 1993, 1996, 1997, 1998, 2003 ja 2007). Hän on ensimmäinen ammattilaiskeilaaja joka on tienannut yli 2 000 000 $ vuoden aikana Voitettuaan U.S Openin 2003 hänestä tuli ensimmäinen yli 3 miljoonaa dollaria tienannut ammattikeilaaja ja vuonna 2008 hänestä tuli ensimmäinen neljä miljoonaa dollaria tienannut ammattikeilaaja.
Korkein prosentuaalinen osuus paikko-heitoista (88,16 %, 655/743; 2004–2005) ja korkein prosentuaalinen osuus yhden keilan paikossa (100 %, 475/475; 2005–2006) Tähän mennessä ainoa 100 % yhden keilan paikko tilasto
Toiseksi korkein prosentuaalinen osuus kaato-heitoista (68,21)
Paras ottelu-pistekeskiarvo (235,23)
Eniten maksimi-pisteotteluita (300) turnauksessa
TUL:n pesäpallomestaruus 1958

TUL:n pesäpallomestaruuden 1958 voitti Jyväskylän Lohi. Liiton mestaruussarja pelattiin 10-joukkueisena yksinkertaisena sarjana, johon keväällä suoritettujen karsintojen perusteella kelpuutettiin Turun Jyry ja Korson Veto edellisen vuoden joukkueiden lisäksi.
TUL:n Mestaruussarja

| Joukkue | O | V | T | H | Juoksut | Pts |
| --- | --- | --- | --- | --- | --- | --- |
| Jyväskylän Lohi | 9 | 9 | 0 | 0 | 123-42 | 18 |
| Loimaan Leisku | 9 | 6 | 1 | 2 | 84-49 | 13 |
| Oulun Tarmo | 9 | 6 | 0 | 3 | 88-63 | 12 |
| Turun Jyry | 9 | 6 | 0 | 3 | 52-48 | 12 |
| Muhoksen Voitto | 9 | 4 | 1 | 4 | 56-49 | 9 |
| Hyvinkään Urheilutoverit | 9 | 4 | 0 | 5 | 60-52 | 8 |
| Forssan Alku | 9 | 4 | 0 | 5 | 66-64 | 8 |
| Tervakosken Pallo-Jehut | 9 | 2 | 2 | 5 | 59-101 | 6 |
| Korson Veto | 9 | 2 | 0 | 7 | 60-100 | 4 |
| Tainionkosken Tähti | 9 | 0 | 0 | 9 | 47-85 | 0 |
Korso ja Tainionkoski putosivat sarjasta.
Lohen joukkue: Olavi Noronen, Juhani Oikarinen, Kalevi Huisman, Erkki Hytönen, Alpo Viinikainen, Kauko Huisman, Raimo Oksa, Ismo Hämäläinen, Jouko Jouhiaho, Pekka Salin, Kalevi Parkkonen ja Heikki Hämäläinen.
TUL:n lyöjäkuningas 1958 oli Alpo Viinikainen ja etenijäkuningas Olavi Noronen, molemmat Lohesta.
Viktoriankaijanen

| Viktoriankaijanen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Kaijaset Agapornis
Laji::  fischeri
Kaksiosainen nimi
 Agapornis fischeri  Reichenow, 1887 
Katso myös
   Viktoriankaijanen Wikispeciesissä   Viktoriankaijanen Commonsissa 
Infobox OKNimi-testi OKIUCN-testi OK: 
Viktoriankaijanen, aikaisemmalta nimeltään fischerinruusupapukaija (Agapornis fischeri) on värikäs pieni kaijalaji, jota elää luonnonvaraisena Afrikassa. Sitä pidetään myös lemmikkilintuna.
Ulkonäkö ja koko

Viktoriankaijasella on vihreä selkä, keltainen rinta ja punainen pää. Silmän ympärillä on valkoinen rengas, nokka on kirkkaanpunainen ja jalat harmaat. Lintu kasvaa 15 senttiä pitkäksi. Koiras ja naaras ovat saman näköisiä.
Levinneisyys ja elinympäristö

Viktoriankaijanen on kotoisin Tansanian pohjoisosista. Sitä on tavattu myös Keniasta, Ruandasta ja Burundista, mutta ilmeisesti siellä on ollut kyse häkkikarkulaisista. Laji oli yleinen 1970-luvulle asti, mutta pyydystys lemmikeiksi on saanut kannan pienenemään. Suuria parvia tavataan enää Ndutun lähistöllä ja Serengetin kansallispuistosta. Viktoriankaijasen elinympäristöä ovat kuivien alueiden metsänreunat ja pensastot.
Ravinto

Viktoriankaijaset syövät siemeniä. Ne käyvät lammikoilla ja muilla vesipaikoilla juomassa.
Lisääntyminen

Viktoriankaijaset pesivät tammi-huhtikuussa ja kesä-heinäkuussa. Yhdessä pesueessa on 3–8 munaa. Niitä haudotaan 23 päivää ja poikaset viipyvät pesässä 38 päivää.
Viktoriankaijasia seeprojen seurassa Serengetissä
Munia
Väinö Kuoppala

| Väinö Kuoppala> Henkilötiedot |
| --- | --- |
Syntynyt: 22. huhtikuuta 1914 Ylistaro, Suomi
Kuollut: 2. syyskuuta 1963 (49 vuotta) Helsinki, Suomi
Ammatti:  maanviljelijä
Poliitikko
Puolue:  Kansallinen Kokoomus
Asema:  Kansanedustaja (1962–1963)
Vaalipiiri:  Vaasan vaalipiiri
Koulutus:  agronomi (1940)
Puoliso:  Elsa Malkamäki (1943)
Vanhemmat:  Juho Kuoppala Matilda Hirvilammi
Väinö Jooseppi Kuoppala (22. huhtikuuta 1914 Ylistaro – 2. syyskuuta 1963 Helsinki) oli suomalainen agronomi ja kauppias, joka toimi Kansallisen Kokoomuksen kansanedustajana Vaasan vaalipiiristä helmikuusta 1962 syyskuuhun 1963.
Kuoppala kirjoitti ylioppilaaksi vuonna 1933 ja valmistui agronomiksi vuonna 1940. Suurimman osan työurastaan hän toimi maanviljelijänä, minkä lisäksi hän toimi myös muun muassa opettajana ja kauppiaana. Paikallispolitiikassa hän oli mukana Ylistarossa toimien kunnanvaltuuston puheenjohtajana.
Kuoppalan vanhemmat olivat maanviljelijä ja kauppias Juho Kuoppala ja Matilda Hirvilammi. Kuoppala oli naimisissa Eila Malkamäen kanssa vuodesta 1943 lähtien. Hän oli sotilasarvoltaan vänrikki.
TUL:n pesäpallomestaruus 1948

Työväen Urheiluliiton pesäpallomestaruus 1948 ratkesi äärimmäisen niukasti Kuusankosken Puhdin eduksi. Ratkaisevan pisteen Työväen Mailapojat menettivät Haminan Pontevaa vastaan käydyssä ottelussa (8-8), joka kuului myös Suomen Mestaruussarjaan.
TUL:n Mestaruussarja

| Joukkue | O | V | T | H | Juoksut | Pts |
| --- | --- | --- | --- | --- | --- | --- |
| Kuusankosken Puhti | 8 | 7 | 0 | 1 | 71-22 | 14 |
| Työväen Mailapojat | 8 | 6 | 1 | 1 | 72-39 | 13 |
| Tainionkosken Tähti | 8 | 5 | 0 | 3 | 51-36 | 10 |
| Jyväskylän Veikot | 8 | 5 | 0 | 3 | 57-46 | 10 |
| Tampereen Pesäpeikot | 8 | 3 | 0 | 5 | 68-56 | 6 |
| Forssan Alku | 8 | 3 | 0 | 5 | 49-80 | 6 |
| Turun Toverit | 8 | 3 | 0 | 5 | 33-65 | 6 |
| Riihimäen Pyrkivä | 8 | 2 | 0 | 6 | 22-57 | 4 |
| Haminan Ponteva | 8 | 1 | 1 | 6 | 51-73 | 3 |
Kuusankoski nousi suoraan ja Tainionkosken Tähti karsintasarjan kautta Suomen mestaruussarjaan, jossa Työväen Mailapojat jo entuudestaan pelasi. Vuonna 1949 solmittiin PPL:n ja TUL:n välillä yhteistyösopimus, joka kattoi kaikki sarjat. TUL:n mestaruussarjaa ei pelattu enää sarjamuotoisena.
Taavi Hirn

Taavi Hirn.
Taavi (David) Hirn (16. toukokuuta 1874 Kärkölä – 12. elokuuta 1951 Kärkölä) oli suomalainen kemisti, insinööri ja professori. Hänen isänsä oli Karl David Axel Hirn. Hän oli Polyteknillisen opiston opettaja 1898–1908, Teknillisen korkeakoulun kemiallisen teknologian professori 1908–1941 ja rehtori 1916–1919. Hänen puolisonsa oli kirjailija Eva Hirn (o.s. Bergroth) vuodesta 1902.